**BİNBİN İSTİFADƏÇİ MÜQAVİLƏSİ**

**1. TƏRƏFLƏR**

Bu BİNBİN İstifadəçi Müqaviləsi və əlavələri (bundan sonra “**Müqavilə**” adlandırılacaq) Bakı şəhəri,Nərimanov Rayonu, Aşıq Molla Cümə küçəsi 1D,Mənzil 50” ünvanında yerləşən VÖEN: 1506032811) **BİNBİN AZERBAİJAN MƏHDUD MƏSULİYYƏTLİ CƏMİYYƏTİ** (bundan sonra “**Binbin və ya BİNBİN**” adlandırılacaq) ilə bu Müqavilədə göstərilən şərtlərə uyğun olaraq faydalanan şəxslər (bundan sonra “İSTİFADƏÇİ” adlandırılacaq) ilə qarşılıqlı şəkildə qəbul edilməklə qüvvəyə minmişdir.

Bu Müqavilədə Binbin və İSTİFADƏÇİ, ayrı-ayrılıqda “Tərəf” və birlikdə “Tərəflər” adlandırılacaq.

**2. MÜQAVİLƏNİN MÖVZUSU VƏ ƏHATƏ DAİRƏSİ**

Bu Müqavilə Binbin mobil tətbiqi vasitəsilə təklif olunan icarə xidmətləri (bundan sonra “Xidmətlər” adlandırılacaq) ilə bağlı şərtləri və tətbiqin istifadəsi ilə əlaqədar qaydaları tənzimləyir. Bu Müqavilədə göstərilən şərtlər İSTİFADƏÇİ tərəfindən qəbul edilmədikdə, İSTİFADƏÇİ Xidmətlərə daxil ola bilmir və Xidmətlərdən istifadə edə bilmir. İSTİFADƏÇİ tətbiq vasitəsilə Xidmətlərə daxil olarsa və/yaxud Xidmətlərdən istifadə etməyə başlayarsa, İSTİFADƏÇİ ilə Binbin arasında müqavilə münasibətlərini təşkil edən bu Müqavilədəki bütün şərt və müddəaların qəbul və təsdiq edildiyi təxmin edilir. Bu Müqavilə Tərəflər arasında bağlanan əvvəlki müqavilələri və sazişləri əvəz edir. İSTİFADƏÇİ tərəfindən xronoloji ardıcıllıqla təsdiq edilmiş sonuncu müqavilə əvvəlki müqaviləni qüvvədən salır. Bu Müqavilə, mobil proqramdan istifadəyə başlanmazdan əvvəl Binbin veb-saytına və ya mobil tətbiqinə daxil olan və/və ya hər hansı şəkildə istifadə edən İSTİFADƏÇİ tərəfindən diqqətlə oxunmalıdır.

LÜTFƏN, XİDMƏTLƏRƏ DAXİL OLMAMIŞDAN VƏ XİDMƏTLƏRDƏN İSTİFADƏ ETMƏMİŞDƏN ƏVVƏL BU ŞƏRTLƏRİ DİQQƏTLƏ OXUYUN.

**3. TƏRİFLƏR**

Bu Müqavilədə aşağıdakı təriflər tətbiq olunur:

3.1 Nəqliyyat Vasitəsi/Nəqliyyat Vasitələri: Bu Müqavilədə göstərilən şərtlərə əməl edilmək şərti ilə Binbin tərəfindən əvvəlcədən təklif edilən və istifadəyə verilən elektrik skuter/e-skuter tipli nəqliyyat vasitələrini bildirir.

3.2 Ödəniş: İSTİFADƏÇİ-nin istifadə müddətinə uyğun olaraq müəyyən edilmiş digər ödənişlər (məsafə haqqı, zədələnmə haqqı, cərimələr və s.) istisna olmaqla, maksimum 24 (iyirmi dörd) saat istifadə üçün İSTİFADƏÇİ tərəfindən ödənilməli olan istifadə haqqını bildirir.

3.3 Xidmətlər/Xidmət: BİNBİN tərəfindən təklif olunan xidmətlərə aşağıdakılar daxildir: (i) BİNBİN-Elektrik Skuteri mobil tətbiqi və onun əlaqəli olduğu veb-saytı, (ii) BİNBİN-Elektrik Skuterləri, (iii) Bütün digər əlaqədar avadanlıq, personal, xidmətlər, proqramlar, vebsaytlar və Binbin tərəfindən yaradılan və ya təqdim edilən bütün məlumatları bildirir.

3.4 Qaydalar: İSTİFADƏÇİ tərəfindən Xidmətlərdən istifadə ilə bağlı bu Müqavilədə göstərilən və ya Binbin veb-saytının və ya mobil tətbiqinin digər hissələrində dərc edilən bütün qaydaları əhatə edir.

3.5 İstifadəçi: Binbin tərəfindən təklif olunan Xidmətlərdən faydalanmaq üçün Binbin mobil tətbiqindən istifadə etmək istəyən son İstifadəçini bildirir.

3.6 Şəxsi Məlumatlar/Məxfi Məlumatlar: Şəxsin adı/soyadı, cinsi, ünvanı, telefon nömrəsi, e-poçt ünvanı və İstifadəçinin şəxsiyyətini müəyyən etmək üçün hər hansı məlumatı və digər məlumatları bildirir.

**4. ÜMUMİ İCARƏ VƏ NƏQLİYYAT VASİTƏSİNDƏN İSTİFADƏ**

4.1 Bu Müqaviləyə əsasən təklif olunan Xidmətlərdən istifadə etmək üçün siz aktiv İSTİFADƏÇİ xidməti hesabı (“Hesab”) üzrə qeydiyyatdan keçməli və həmin hesabdan istifadə etməlisiniz. Hesaba malik olmaq və Xidmətlərdən istifadə etmək üçün ən azı 15 (on beş) yaşınız olmalıdır. Heç bir halda 15 (on beş) yaşından kiçik şəxslərin valideynlərinin/qəyyumlarının razılığı ilə Binbin Nəqliyyat Vasitəsindən istifadə etməsinə yol verilmir. Xidmətlərə daxil olmağınız və onlardan istifadə etməyiniz autentifikasiya yolu ilə tələb oluna bilər. İSTİFADƏÇİ şəxsiyyəti təsdiq edən sənədi göstərməkdən imtina edərsə, Xidmətlərə girişinin və onlardan istifadənin bloklana biləcəyi ilə razılaşır. Bundan əlavə, İSTİFADƏÇİ-nin şəxsiyyət məlumatlarını səhv doldurmaqla sistemdə qeydiyyatdan keçdiyi Binbin tərəfindən hər hansı bir şəkildə aşkar edilərsə, İSTİFADƏÇİ-nin Xidmətlərə daxil olması bloklanır və İSTİFADƏÇİ Hesabı silinir və bu Müqavilənin 18-ci maddəsinin müddəaları tətbiq olunur.

4.2 İSTİFADƏÇİ hesabı yaradarkən Binbin-ə ən azı bir etibarlı ödəniş forması (kredit kartı və ya digər qəbul edilmiş ödəniş forması) ilə yanaşı adınız və soyadınız, cari ünvanınız, mobil telefon nömrəniz, yaşınız kimi bəzi Şəxsi Məlumatları təqdim etməlisiniz. İSTİFADƏÇİ Hesabında göstərdiyi bütün məlumatların düzgün, tam, həqiqətə uyğun və aktual olduğunu qəbul edir, bəyan edir və öhdəsinə götürür. İSTİFADƏÇİ qəbuledilməz və ya etibarlılıq müddəti keçmiş ödəniş vasitəsi daxil edərsə və ya tam və düzgün olmayan, yenilənməmiş məlumat təqdim edərsə, İSTİFADƏÇİ onun Xidmətlərə girişinin və Xidmətlərdən istifadəsinin bloklanacağı ilə razılaşır. Binbin tərəfindən İSTİFADƏÇİ-nin saxtakarlıq fəaliyyəti ilə məşğul olduğu hər hansı vasitə ilə aşkar edildikdə, Binbin-in qanuni tədbir görülməsi üçün müraciət etmək hüququ qorunur və İSTİFADƏÇİ Binbin-ə dəyən zərərin əvəzini ödəyir.

4.3 İSTİFADƏÇİ “Binbin/bin bin” mobil tətbiqi vasitəsilə özünün olduğu yerə ən yaxın Nəqliyyat vasitəsinə yaxınlaşa bilər. Ondan istifadə etməyə başlamaq üçün mobil tətbiqdəki barkod (QR kod) oxunmalıdır. İstifadə başa çatdıqdan sonra İSTİFADƏÇİ mobil tətbiq vasitəsilə Nəqliyyat vasitəsini bağlayacağını və Nəqliyyat vasitəsinin şəklini çəkib sistemə yükləyərək hərəkətini başa vuracağını, həmçinin Binbin tətbiqində göstərilən həddləri aşmayacağını öhdəsinə götürür. Binbin Nəqliyyat vasitələrinin istifadəyə uyğun olması şərti ilə xidmətlər göstərə bilər və istənilən vaxt intervalında hər hansı istifadəyə uyğun Nəqliyyat vasitəsinin olacağına zəmanət vermir. İSTİFADƏÇİ digər İSTİFADƏÇİLƏR-in xidmətdən faydalana bilməsi üçün Nəqliyyat vasitəsini vaxtında və tam şəkildə təhvil verməyə razılaşır və öhdəlik götürür.

4.4 İSTİFADƏÇİ Xidmətlərdən istifadə etmək üçün lazım olan məlumat şəbəkəsinə girişin təmin edilməsinə görə məsuliyyət daşımağı qəbul edir. İSTİFADƏÇİ kabelsiz internetə çıxışı olan cihazdan Xidmətlərə daxil olarsa və ya Xidmətlərdən istifadə edərsə, mobil şəbəkə məlumatlarının istifadə olunacağını bilir və bunu qəbul edir. İSTİFADƏÇİ Binbin mobil tətbiqində təklif olunan Xidmətlərdən istifadə üçün tələb olunan proqram təminatı və/yaxud yeniləmələrə görə özünün məsuliyyət daşıdığını qəbul edir. Binbin Xidmətlərin və Xidmətlərin hər hansı bir hissəsinin hər hansı xüsusi proqram təminatı və/yaxud cihazla işləyəcəyinə zəmanət vermir. İSTİFADƏÇİ Xidmətlərdə internet və elektron rabitədən istifadə ilə əlaqədar nasazlıqların və/və ya gecikmələrin baş verə biləcəyini bilir və bu cəhəti əvvəldən qəbul edir.

4.5 İSTİFADƏÇİ yalnız bir İstifadəçidir. Binbin və İSTİFADƏÇİ bu Müqavilənin yeganə tərəfləridir. İSTİFADƏÇİ fərdi İstifadəçidir, burada göstərilən bütün şərtlərə və müddəalara görə təklikdə məsuliyyət daşıyır. İSTİFADƏÇİ öz regionunda Nəqliyyat vasitəsini aktivləşdirdikdə, həmin Nəqliyyat vasitəsindən yalnız özünün istifadə edəcəyini qəbul edir və öhdəsinə götürür. İSTİFADƏÇİ aktivləşdirdiyi Nəqliyyat vasitəsini heç bir halda üçüncü şəxslərin istifadəsinə verməyəcəyini qəbul edir, bəyan edir və öhdəsinə götürür. İSTİFADƏÇİ tərəfindən üçüncü şəxslərin istifadəsinə verilmiş Nəqliyyat vasitələrinə və bunun nəticəsində dəyən bütün digər zərərlərə görə İSTİFADƏÇİ və üçüncü şəxs birgə və fərdi məsuliyyət daşıyır.

4.6 İSTİFADƏÇİ Nəqliyyat vasitəsindən istifadə etmək üçün lazımi səriştəyə malik olduğunu əvvəlcədən qəbul edir. İSTİFADƏÇİ Nəqliyyat vasitəsindən istifadəyə bələd olduğunu və Nəqliyyat vasitəsindən istifadə etmək üçün fiziki və/və ya psixoloji tələblərə cavab verdiyini qəbul edir və öhdəsinə götürür. İSTİFADƏÇİ Nəqliyyat vasitəsindən istifadəni qəbul etməklə şəxsi zədə, üçüncü şəxslərə bədən və/və ya fiziki xəsarət yetirməsi, ölüm və ya əmlaka dəyən ziyan nəticəsində yarana biləcək bütün məsuliyyətləri və riskləri bunlardan imtina etməmək şərti ilə qəbul edir. İSTİFADƏÇİ heç bir məhdudiyyət olmadan yağış, duman, qar, dolu, donma, temperaturun dəyişməsi və ya şimşək çaxması kimi mənfi hava şəraitinin Nəqliyyat vasitəsinin istismarını təhlükəli edib-etmədiyini müəyyən etməyə görə təklikdə məsuliyyət daşıyır. İSTİFADƏÇİ nəqliyyat vasitəsini idarə edərkən öz sürücülük vərdişlərini və əyləc məsafəsini hava, görmə məsafəsi, ətraf mühit amilləri və yol hərəkəti şəraiti kimi digər amillərə uyğun olaraq tənzimləməyə borcludur.

4.7 İSTİFADƏÇİ, Xidmətlərdən istifadə edərkən ətraf mühitə, üçüncü şəxslərə və digər canlılara qayğı ilə yanaşmağı, Nəqliyyat vasitəsinin istismarı ilə bağlı məsələlərdə (sürmə qaydaları, park etmə qaydaları və s.) qüvvədə olan qanunvericilikdə elektrik skuterləri üçün nəzərdə tutulmuş yol hərəkəti qaydalarına əməl etməyi və bunlarla məhdudlaşmamaq şərtilə elektrik skuterləri üçün bu Müqavilədə və qanunvericilikdə nəzərdə tutulan bütün qaydalara riayət etməyi, bu qaydalara tabe olmağı qəbul edir və bu qaydaları pozduğu üçün yarana biləcək hər cür zərərə görə təklikdə məsuliyyət daşıdığını qəbul edir və öhdəsinə götürür. **Bundan əlavə, İstifadəçi Elektrik Skuteri Qaydalarında elektrik skuteri sürücülərinin riayət etməli olduqları qaydalara da əməl etməyi qəbul edir və öhdəsinə götürür:**

a) Elektron skuterin:

1) Xüsusi velosiped yolu və ya velosiped zolağı olduqda yolun hərəkət hissəsində sürülməsi,

2) Magistral yollarda, şəhərlərarası avtomobil yollarında və avtomobil yollarında maksimal sürət həddi 50 km/saat-dan çox olan avtomobil yollarında sürülməsi,

3) Onlardan ikidən çoxunun yolun hərəkət hissəsinin bir zolağında yan-yana sürülməsi,

4) Piyada yollarında sürülməsi,

5) Başqa nəqliyyat vasitəsinə bağlanmaqla, asılıb yapışmaqla sürülməsi,

6) İcazə almaqla keçirilən şoular istisna olmaqla, akrobatik hərəkətlər etməklə sürülməsi,

7) Manevr üçün dönmə siqnalı vermə halları istisna olmaqla, bir əllə sürülməsi,

8) ictimai asayişi pozan, şəxsi mülkiyyətə zərər vuran, piyadaların, əlillərin və ya hərəkət qabiliyyəti məhdud şəxslərin təhlükəsiz və müstəqil hərəkətinə, nəqliyyat vasitələrinin və piyadaların hərəkətinə mane olan şəkildə park edilməsi,

b) Elektron skuterdə:

1) Digər nəqliyyat vasitələrini izləyərkən, ötərkən, manevr edərkən, avtomobil yolundan istifadə edənlərin hərəkətini çətinləşdirən və təhlükəli vəziyyət yaradan hərəkətlərə yol verilməsi,

2) Sürücüdən başqa skuterdə digər şəxslərin daşınması,

3) Beldə daşına bilən şəxsi əşyalardan başqa yük və sərnişinlərin daşınması

qadağandır.

4.8 İSTİFADƏÇİ Xidmətlərdən yalnız və yalnız qanuni məqsədlər üçün istifadə etməyi öhdəsinə götürür. Əks halda, baş verə biləcək bütün zərərlərə görə özünün məsuliyyət daşıyacağını və Xidmətlərdən qeyri-qanuni işlərdə istifadə edildiyi təqdirdə, bu Müqavilənin 18-ci maddəsinin tətbiq ediləcəyini qəbul edir. Həmçinin, İSTİFADƏÇİ yenidən Binbin istifadəçisi ola bilmir.

4.9 İSTİFADƏÇİ Nəqliyyat vasitələrinin gündə 24 saat, həftədə 7 gün və ildə 365 gün mövcud olmadığını qəbul edir və bilir. Nəqliyyat vasitələri aşağıda göstərilən maksimum icarə müddəti ərzində icarəyə verilməlidir. Nəqliyyat vasitələrinin ümumi sayı məhduddur və Binbin Nəqliyyat vasitələrinin yararlılığına heç vaxt zəmanət vermir.

4.10 İSTİFADƏÇİ Nəqliyyat vasitəsindən yalnız BİNBİN tərəfindən müəyyən edilmiş və mobil tətbiqlə sərhədləri göstəriləcək universitet şəhərciklərində və şəhərdaxili ərazilərdə istifadə edə biləcəyini qəbul etmişdir. BİNBİN tərəfindən universitet şəhərciklərində istifadə edilməsi nəzərdə tutulan Nəqliyyat vasitələrinin şəhərcikdən kənara çıxarılması qadağandır. Bu Nəqliyyat vasitələrinin İSTİFADƏÇİ tərəfindən istifadə edilməsinin nəzərdə tutulduğu bölgələrdən kənara çıxarılması hallarında, Binbin Nəqliyyat vasitəsini giriş üçün bağlayacaq və eyni zamanda bu öhdəliyə zidd hərəkət edən İSTİFADƏÇİ-yə münasibətdə 20-ci Maddəyə uyğun olaraq cərimə tətbiq olunacağını qəbul edir.

4.11 İSTİFADƏÇİ Nəqliyyat vasitəsinin istifadəsi və istismarı ilə bağlı qaydalara əməl etməyə məcburdur. İSTİFADƏÇİ müvafiq qanunvericiliyə uyğun olaraq, Nəqliyyat vasitəsinin xüsusiyyətlərini nəzərə almaqla, qoruyucu papaq (dəbilqə), gözü xarici təsirlərdən qoruyan və ya görməyə mane olmayan qoruyucu gözlük, gecə sürmək üçün reflektiv simvollu geyimlər də daxil olmaqla, lakin bunlarla məhdudlaşmayaraq, təhlükəsiz idarəetmə üçün zəruri avadanlıqlardan istifadə etməyə borcludur və buna görə məsuliyyət daşıyır.

4.12 İSTİFADƏÇİ yuxarıda qeyd olunan qaydalara əlavə olaraq nəqliyyat vasitəsini təhlükəsiz idarə etmək üçün aşağıdakı qaydalara əməl etməyi qəbul edir:

(i) Nəqliyyat vasitəsindən sürət sınaqlarında, motorlu nəqliyyat vasitələri üzrə idman yarışlarında və oxşar tədbirlərdə istifadə etmək qadağandır.

(ii) Nəqliyyat vasitəsi ilə ictimai nəqliyyata minmək qadağandır.

(iii) Nəqliyyat vasitəsini şəxsi nəqliyyat vasitələri ilə daşımaq qadağandır.

(iv) Nəqliyyat vasitəsini idarə edərkən mobil telefon, planşet, portativ musiqi pleyeri və ya diqqəti yayındıran hər hansı digər cihaz və ya əşyadan istifadə etmək qadağandır.

(v) İSTİFADƏÇİ Nəqliyyat vasitəsini spirtli içki, dərman, narkotik vasitələr və ya təhlükəsiz idarə etmə qabiliyyətinə mane olan və ya poza bilən və bunlarla məhdudlaşmayaraq hər hansı bir maddənin təsiri altında olarkən idarə etməməyi qəbul edir və öhdəsinə götürür.

(vi) Nəqliyyat vasitəsində heç bir ikinci şəxs və ya uşaq daşımamalı, iki və ya daha çox şəxslə nəqliyyat vasitəsini idarə etməməlidir.

(vii) **Nəqliyyat vasitəsi səyahətin sonunda bağlı rejimə keçirilməlidir. Nəqliyyat vasitəsinin İSTİFADƏÇİ tərəfindən kilidlənmədiyi hallarda, idarəetmə davam etmiş kimi hesab olunacaq və buna əsasən İSTİFADƏÇİ-dən sürülmə haqqı tutulmağa davam edəcək. İSTİFADƏÇİ nəqliyyat vasitəsinin kilidlənməməsi səbəbindən baş verə biləcək ictimai asayişin pozulması hallarına və Binbin-ə dəyən zərərlərə görə təklikdə məsuliyyət daşıyır.**

(viii) İSTİFADƏÇİ kilidləmə mexanizmindəki problemə görə Nəqliyyat vasitəsini “bağlı” rejimə keçirə bilməsə, dərhal və birbaşa BİNBİN ilə əlaqə saxlamalıdır. İSTİFADƏÇİ bu müddət ərzində Nəqliyyat vasitəsini qorumağa borcludur.

(ix) İSTİFADƏÇİ yalnız və sadəcə BİNBİN tərəfindən təmin edilən kilidləmə mexanizmlərindən istifadə edəcək və bundan başqa Nəqliyyat vasitəsini heç bir şəkildə və ya fərqli kilidlə bağlamayacaq. İSTİFADƏÇİ-nin təhlükəsizlik tədbirləri ilə bağlı fövqəladə ehtiyacı olmadan, Nəqliyyat vasitəsini göstərilən üsulla yox, başqa üsulla (qısa dirək, yanğın hidrantı, çəllək, dar səki, jalüz, zibil qutuları və əlillər üçün ayrılan yollarda park etmə və s.) hər hansı bir şəkildə və ya başqa kilidlə bağlaması Nəqliyyat vasitəsini özünə bağlaması və ya Nəqliyyat vasitəsini başqa avtomobilə bağlaması Nəqliyyat vasitəsinin kilidsiz vəziyyətdə saxlanılması ilə eyni hesab olunur və İSTİFADƏÇİ bu pozuntu halları nəticəsində dəyən bütün zərərlərə görə məsuliyyət daşıyır.

(x) İSTİFADƏÇİ Nəqliyyat vasitəsindən istifadəni başa vurduqda, BİNBİN Nəqliyyat vasitəsini qüvvədə olan yol hərəkəti qaydalarına, şəhərcikdə istifadə etdikdə, şəhərciyin qaydalarına uyğun olaraq, ictimaiyyət üçün görünən yerdə park etməyi qəbul edir, bildirir və öhdəsinə götürür.

(xi) Nəqliyyat vasitəsi 4.10-cu maddədə göstərilən yerlərdə mütləq müvazinət dayaqları açılmış vəziyyətdə saxlanmalıdır. Nəqliyyat vasitəsi təsdiq edilməmiş xüsusi mülkiyyətdə, qıfıllı sahədə və ya hər hansı digər fərdi sahədə park edilə bilməz. Bundan əlavə, Nəqliyyat vasitəsi aşmaq təhlükəsi olan nəqliyyatın sıx olduğu ərazidə park edilməməlidir. Nəqliyyat vasitəsi ictimaiyyətə bağlı yerdə saxlanılmamalıdır. Nəqliyyat vasitəsi mütləq ictimai yerdə görünən şəkildə park edilməlidir. İSTİFADƏÇİ bütün bu vəziyyətlər və məhdudiyyətlər haqqında məlumatının olduğunu, onlardan xəbərdar olduğunu və tələb olunan şəkildə hərəkət edəcəyini qəbul edir və öhdəsinə götürür.

(xii) Nəqliyyat vasitəsi müəyyən edilmiş qaydalara zidd olaraq, təsdiq olunmamış xüsusi mülkiyyət sahəsində, ictimaiyyətə açıq olmayan hər hansı bir sahədə və ya digər İSTİFADƏÇİ-lərin girişinə mane olacaq hər hansı bir ərazidə park edilərsə, yarana biləcək bütün zərərlərə görə İSTİFADƏÇİ məsuliyyət daşıyacaq.

(xiii) İSTİFADƏÇİ Nəqliyyat vasitəsini yarış, dağda sürmə, akrobatika və ya digər xüsusi sürmə və ya digər uyğun olmayan sürmələr üçün istifadə etməməyi qəbul edir. İSTİFADƏÇİ Nəqliyyat vasitəsini torpaq yollarda, su ilə örtülmüş ərazilərdə (normal sürməyə mane olacaq şəkildə) və ya qadağan olunmuş, qeyri-qanuni, başqalarını narahatedici ərazilərdə sürməməyi qəbul edir. İSTİFADƏÇİ Nəqliyyat vasitəsini mükafat və ya icarə məqsədi ilə, heç bir qanun, qayda və ya nizamı pozmaq məqsədi ilə istifadə etməməyi qəbul edir və öhdəsinə götürür.

(xiv) Nəqliyyat vasitəsinin ümumi yükgötürmə qabiliyyəti maksimum 100 kq-dır. İSTİFADƏÇİ Nəqliyyat vasitəsini idarə etdiyi vaxt öz çəkisi də daxil olmaqla cəmi 100 kq daşıya bilər.

(xv) BİNBİN-Elektrik Skuter işləyə bilməsi üçün batareyası vaxtaşırı doldurulmalı olan elektriklə işləyən nəqliyyat vasitəsidir. İSTİFADƏÇİ Nəqliyyat vasitəsinin elektrikli nəqliyyat vasitəsi olduğunu və onunla bağlı bütün məhdudiyyətlər və tələblər nəzərə alınmaqla Nəqliyyat vasitəsinin təhlükəsiz və ehtiyatlı şəkildə idarə edilməli olduğunu qəbul edir və öhdəsinə götürür.

(xvi) Nəqliyyat vasitəsinin batareya gücünün istifadə ilə əlaqədar (həm məsafədən, həm də vaxtdan asılı olaraq) azalacaq və Nəqliyyat vasitəsinin batareya gücü azaldıqca, Nəqliyyat vasitəsinin sürəti və digər əlavə funksiyaları da zəifləyə bilər (və ya tamamilə dayana bilər).

(xvii) İSTİFADƏÇİ tərəfindən icarəyə götürülmüş Nəqliyyat vasitəsinin batareya gücünün səviyyəsinə Nəqliyyat vasitəsi icarə və ya istismar prosesinə başlayandan sonra BİNBİN tərəfindən zəmanət verilmir və Nəqliyyat vasitəsinin batareya gücünün səviyyəsi hər icarə zamanı dəyişə bilər.

(xviii) Nəqliyyat vasitəsindən istifadə zamanı batareya gücünün itmə dərəcəsinə BİNBİN tərəfindən zəmanət verilmir və Nəqliyyat vasitəsinin batareya gücünün itmə dərəcəsi yolun şəraitindən, havadan və digər amillərdən və/yaxud səbəblərdən asılı olaraq dəyişə bilər. Nəqliyyat vasitəsindəki batareya gücünün səviyyəsini yoxlamaq və Nəqliyyat vasitəsini işə salmazdan əvvəl batareya gücünün səviyyəsinin kifayət qədər olduğundan əmin olmaq İSTİFADƏÇİ-nin məsuliyyətinə daxildir.

(xix) İSTİFADƏÇİ-nin Nəqliyyat vasitəsini batareya gücünün qurtarmasına qədər istifadə edə biləcəyi məsafə və/yaxud vaxta BİNBİN tərəfindən heç vaxt zəmanət verilə bilməz. Nəqliyyat vasitəsi icarə zamanı istənilən vaxt, o cümlədən İSTİFADƏÇİ-nin istədiyi təyinat yerinə çatmazdan əvvəl fəaliyyətini dayandıra bilər. BİNBİN buna görə heç bir məsuliyyət daşımır. Nəqliyyat vasitəsinin icarəyə verildiyi vaxt batareya gücü qurtararsa, İSTİFADƏÇİ bu Müqavilənin bütün şərtlərinə uyğun olaraq sürməyi yekunlaşdıra bilər. Yekunlaşdırma vaxtına görə, BİNBİN tərəfindən Qaydalara uyğun olaraq ödəniş edilir. İSTİFADƏÇİ-yə Nəqliyyat vasitəsinin batareyasını yükləməsi bütün hallarda qadağan edilmişdir.

(xx) İSTİFADƏÇİ hər hansı qəza, toqquşma, zədə, şəxsi zədə, ölüm halları, oğurlanmış və ya itirilmiş Nəqliyyat vasitəsi haqqında dərhal və operativ şəkildə BİNBİN-ə və səlahiyyətli orqanlara məlumat verməyə borcludur. İSTİFADƏÇİ oğurlanmış Nəqliyyat vasitəsi ilə əlaqədar səhv istismardan irəli gələn səhvlər, zədələr və itkilər, xəsarət və/və ya ölüm halları, iddialar və tələblər, xərclər və məsrəflər, cərimələr, vəkillik haqları və məhkəmə xərcləri daxil olmaqla, lakin bunlarla məhdudlaşmayaraq hər cür hüquqi və cəza məsuliyyəti və digər xərclərin ona məxsus olduğunu qəbul edir.

(xxi) İSTİFADƏÇİ digər İSTİFADƏÇİ-lərin xidmətdən faydalana bilməsi üçün Nəqliyyat vasitəsini vaxtında, təhvil götürdüyü kimi, tam və işlək vəziyyətdə təhvil verməyə razılaşır və öhdəsinə götürür.

**5. ÖDƏNİŞLƏR VƏ ÖDƏNİŞ CƏDVƏLİ**

5.1 Ödənişlər və ödəniş cədvəli istifadə zamanı İSTİFADƏÇİ-nin olduğu yerə görə və İSTİFADƏÇİ-lər tərəfindən Nəqliyyat vasitələrinə tələbatın yüksək olduğu hallarda fərqli ola bilər. Bu qayda ilə müəyyən edilən ödəniş, Nəqliyyat vasitəsindən istifadəyə başlamazdan əvvəl mobil tətbiqdə İSTİFADƏÇİ-yə təqdim edilir. Qiymət təyin edilməsi prosesi İSTİFADƏÇİ-nin mobil tətbiqdə olan barkodu (QR kodu) sistemə oxutmasından sonra başlayır və səyahət başa çatana, fotoşəkil mobil tətbiqə yüklənənə qədər davam edir. İSTİFADƏÇİ fotoşəkili yükləmədən səyahətini yekunlaşdırdığı hallarda da istifadə haqqı hesablanmağa davam edir.

5.2 İSTİFADƏÇİ Nəqliyyat vasitəsindən hər sürmə haqqı və ya mobil tətbiqdə izah edilən qiymətlər daxilində istifadə edə bilər. Bütün hallarda ödənişlər və digər xərclər BİNBİN tərəfindən toplana biləcək. Ödəniş və xərclər qüvvədə olan vergi ödəmələri və digər yerli ödənişlərə tabe olacaq. BİNBİN ödənişləri İSTİFADƏÇİ-dən (kredit kartı, əvvəlcədən ödənilmiş kart və ya hər hansı digər qəbul edilmiş ödəniş üsulu ilə) bu Müqavilədə müəyyən edildiyi kimi qəbul edir.

İSTİFADƏÇİ sürmə və bronlaşdırma ilə əlaqədar ödənişləri İSTİFADƏÇİ tərəfindən bu Müqavilənin və/və ya qanunların pozulmasından irəli gələn zərərlər, təmir xərcləri, əməliyyat xərcləri və bu Müqavilənin 20-ci maddəsində tənzimlənən “Cərimələr” başlıqlı maddədə qeyd olunan cərimə məbləğlərinin mobil tətbiqə əlavə olunmuş hər hansı bir ödəniş üsulu ilə BİNBİN tərəfindən müvafiq ziddiyyət aşkar edildikdə, BİNBİN tərəfindən əvvəlcədən məlumat verilməsinə ehtiyac qalmadan birbaşa alına biləcəyini qəbul edir.

5.3 BİNBİN öz mülahizəsinə əsasən, endirimləri, xidmətlərlə bağlı digər cəhətləri və ya imtiyazları əvəz edə bilən və BİNBİN tərəfindən hər biri üçün ayrı-ayrılıqda müəyyən ediləcək əlavə müddəalara tabe olan promosyon kodları (“Promosyon Kodları/Hədiyyəli sürmə”) yaradıla bilər. Promosyon Kodları bir dəfəlik təkliflərdir və yalnız Mobil Tətbiq vasitəsilə istifadə edilə bilər. Promosyon Kodları (i) bütün qanunvericilik sənədlərinə uyğun olaraq nəzərdə tutulmuş məqsədlər üçün istifadə edilməlidir, (ii) BİNBİN tərəfindən açıq şəkildə göstərilmədiyi təqdirdə, surəti çıxarıla bilməz, satıla bilməz, hər hansı bir şəkildə ötürülə bilməz, hər hansı bir şəkildə ictimaiyyətə təqdim edilə bilməz, (iii) BİNBİN tərəfindən BİNBİN-in heç bir öhdəliyi olmadan istənilən vaxt etibarsız hesab edilə bilər, (iv) BİNBİN-in hər Promosyon Kodu üçün müəyyən etdiyi xüsusi şərtlərə uyğun olaraq istifadə edilə bilər, (v) nağd pulu əvəz edə bilməz, (vi) istifadə etməzdən əvvəl müddəti başa çata bilər, ( vii) nağd pula çevrilə bilməz. BİNBİN Promosyon Kodlarını yeniləmək və ya ləğv etmək hüququnu özündə saxlayır. Promo Kodlar yalnız bir İSTİFADƏÇİ və Hesabla məhdudlaşır və digər təkliflərlə birləşdirilə bilməz.

5.4 Bir səyahət üçün maksimum icarə müddəti 24 saatdır. İSTİFADƏÇİ 24 saatlıq icarə müddəti ərzində Nəqliyyat vasitəsini mobil tətbiq vasitəsilə bağlayacağını və Nəqliyyat vasitəsinin şəklini çəkib sistemə yükləməklə səyahətini başa vuracağını qəbul edir, bəyan edir və öhdəsinə götürür. İSTİFADƏÇİ Nəqliyyat vasitəsini daha sonra yenidən icarəyə götürə bilər. İSTİFADƏÇİ Nəqliyyat vasitəsinin kilidlənməsi müddətində vaxtla bağlı baş verə biləcək gecikmələrdən xəbərdar olmağa görə yalnız özü məsuliyyət daşıyır. Nəqliyyat vasitəsi geri qaytarılarkən yığılmış icarə haqqı BİNBİN tərəfindən İSTİFADƏÇİ-dən götürüləcək. 48 saat ərzində geri qaytarılmayan (kilidlənmiş və sürülməsi başa çatmış) Nəqliyyat vasitələri itmiş və ya oğurlanmış hesab olunacaq və İSTİFADƏÇİ-dən 12.500 TL alınacaq və bu fakt müvafiq orqanlara bildiriləcək. BİNBİN həmçinin 24 saatdan çox olan və oğurlanmış və ya itirilmiş kimi hesab edilməyən icarələrə görə 500 TL xidmət haqqı ala bilər.

5.5 Xidmətlərdən istifadə etmək üçün qeydiyyatdan keçmiş İSTİFADƏÇİ mütləq son istifadə tarixi ilə birlikdə etibarlı kredit kartı və ya əvvəlcədən ödənilmiş kart məlumatı və ya BİNBİN tərəfindən təsdiq edilmiş digər ödəniş aləti (“Ödəniş Aləti”) təqdim etməlidir. İSTİFADƏÇİ məlumatlarını BİNBİN-ə verdiyi hər hansı kredit kartının, ATM kartının və ya əvvəlcədən ödənilmiş kartın BİNBİN tərəfindən və/və ya BİNBİN-in müqaviləsi olduğu elektron pul ödəmə təşkilatı/bank tərəfindən yalnız inkassasiya məqsədilə məhdudlaşmaq şərti ilə istifadə ediləcəyini qəbul edir, bəyan edir və öhdəsinə götürür. İSTİFADƏÇİ özünün yaratdığı bütün ödənişləri BİNBİN-ə haqqında məlumat verdiyi Ödəniş Alətindən toplamaq səlahiyyəti verir. Bütün ödənişlər və cərimələr BİNBİN tərəfindən alına biləcək. Ödəniş və xərclər tətbiq olunan vergilərə və digər ödəniş öhdəliklərinə tabedir. Ödənişin kredit kartlarından və ya qabaqcadan ödəniş kartlarından hər hansı bir problem və ya bu kartlardakı məbləğin kifayət etməməsi səbəbindən icra edilə bilməməsi hallarında karta məbləğ yüklənməklə və ya sistemə limiti olan başqa kart təqdim edilməklə İSTİFADƏÇİ-dən ödəniş tələb olunacaq. İSTİFADƏÇİ ödəniş etməkdən imtina etdiyi halda, BİNBİN bütün hüquqi müdafiə vasitələrinə müraciət etmək hüququnu özündə saxlayır.

5.6 İSTİFADƏÇİ bu Müqavilədən irəli gələn borclarını vaxtında ödəmədikdə və ya təqdim etdiyi Ödəniş Alətlərindən ödəniş məbləği məxaric edilə bilmədikdə, gecikdirilən hər ay üçün 5% həcmində gecikmə faizi tətbiq edilir.

5.7 İSTİFADƏÇİ; Ödəniş Alətindən məxaric edilən məbləğlə bağlı etiraz edərsə, həmin ayın başa çatmasına qədər qalan 10 gün ərzində bununla bağlı BİNBİN-i yazılı şəkildə xəbərdar etməli və sürmə tarixi ilə həmin sürmənin təxmini başlanğıc və başa çatma vaxtları kimi bütün müvafiq məlumatları BİNBİN-ə təqdim etməlidir. Vaxtında edilən etirazlar BİNBİN tərəfindəən BİNBİN AZERBAİJAN MƏHDUD MƏSULİYYƏTLİ CƏMİYYƏTİ -nin kommersiya kitabları və qeydləri, texniki qeydləri, nəqliyyat vasitələrini izləmə sistemi qeydləri, mobil tətbiq sistemi qeydləri və istifadə sahəsinin kamera qeydləri nəzərə alınmaqla BİNBİN tərəfindən araşdırılır. İSTİFADƏÇİ-nin etirazı haqlı olduqda, haqlı olmasının müəyyən edildiyi gündən başlayaraq yeddi (7) gün ərzində düzgün olmayan şəkildə alınan xidmət haqqı İSTİFADƏÇİ-nin hesabına qaytarılır. İSTİFADƏÇİ məbləğ gec qaytarıldığına görə BİNBİN-ə qarşı hər hansı bir kompensasiya, faiz və digər tələblər irəli sürə bilməyəcəyini bildiyini və bu cəhəti qəbul etdiyini bəyan edir və öhdəsinə götürür.

5.8 İSTİFADƏÇİ Ödəniş Aləti ilə bağlı bütün dəyişikliklər və mümkün kart oğurluqları barədə dərhal və yazılı şəkildə BİNBİN-ə məlumat verməyi qəbul edir və öhdəsinə götürür. İSTİFADƏÇİ-nin öz smart mobil telefonu oğurlandıqda və ya itirildikdə, BİNBİN-ə dərhal və yazılı şəkildə məlumat verməklə sistemdəki Hesabın silinməsi tələbi qoyulmalıdır. BİNBİN İSTİFADƏÇİ-nin gec xəbər verməsindən irəli gələcək birbaşa və ya dolayı zərərlərə, kart oğurluğuna və ya bunlarla əlaqədar üçüncü şəxslər tərəfindən tətbiqin istifadəsinə görə məsuliyyət daşımır.

**6. ƏMLAK**

**6.1** İSTİFADƏÇİ Nəqliyyat vasitəsinin və burada göstərilən hər hansı BİNBİN avadanlığının həmişə BİNBİN AZERBAİJAN MƏHDUD MƏSULİYYƏTLİ CƏMİYYƏTİ’nin şəxsi mülkiyyəti olduğunu qəbul edir. Nəqliyyat vasitələri İSTİFADƏÇİ-nin və ya üçüncü şəxslərin borclarına görə müsadirə edilə, saxlanıla və ya üzərinə həbs qoyula bilməz.

6.2 İSTİFADƏÇİ Nəqliyyat Vasitələrində nəqliyyat vasitəsinin izlənilməsi sistemi başda olmaqla coğrafi yerin xarakterizə edilməsini təmin edən sorğuların olduğunu bildiyini qəbul edir.

6.3 İSTİFADƏÇİ Nəqliyyat vasitəsini, Nəqliyyat vasitəsinin hər hansı bir hissəsini və ya BİNBİN-in hər hansı bir avadanlığını çıxarmamalı, zədələməməli, üstündə yazı yazmamalı və ya yazıları dəyişdirməməli, təmir etməməli və ya xarab etməməlidir. Nəqliyyat vasitəsinin üzərindəki etiketlərin üstü cızılmamalı, soyulmamalı, dəyişdirilməməli və ya çıxarılmamalıdır. Xidmətlərdən istifadə etməyiniz sizə BİNBİN-in əvvəlcədən yazılı razılığı olmadan BİNBİN-in ticarət adını, brendlərini, loqolarını, məhsul və xidmət adlarını reklam, tanıtma və ya istinad məqsədi ilə istifadə etmək hüququ vermir. İSTİFADƏÇİ bu qaydaları pozması nəticəsində yarana biləcək bütün zərərlərə görə təklikdə məsuliyyət daşıyır və İSTİFADƏÇİ ilə BİNBİN arasındakı bu Müqavilə BİNBİN tərəfindən birtərəfli qaydada ləğv edilir. Bu Müqavilənin ləğvi BİNBİN-in zərərin kompensasiya edilməsini tələb etmək hüququndan imtina etməsi kimi şərh edilə bilməz. Bundan əlavə, İSTİFADƏÇİ-nin yenidən BİNBİN-in mobil tətbiq İstifadəçisi olması mümkün olmur. Bununla belə, İSTİFADƏÇİ Nəqliyyat vasitəsinin istifadəsi nəticəsində yaranan adi aşınma və ya köhnəlməyə görə məsuliyyət daşımır.

6.4 Aşağıdakılar qəti qadağandır:

(i) Xidmətlərin hər hansı hissəsindən müəllif hüququ, ticarət nişanı və ya digər mülkiyyət hüququ bildirişlərinin çıxarılması, məhv edilməsi və ya oxşar proseslər,

(ii) BİNBİN tərəfindən açıq şəkildə ifadə edilməyənə qədər Xidmətlərlə əlaqədar təkrar istehsal, dəyişdirmə və ya törəmə məhsul hazırlama, paylama, lisenziya vermə, icarəyə vermə, satma, yenidən satma, ötürmə, ictimaiyyətə açıq elan etmə, ictimaiyyətə təmin etmə, çatdırma, yayımlama və ya Xidmətlərdən digər formalarda sui-istifadə etmə və oxşar proseslər,

(iii) Qüvvədə olan qanunvericiliyin yol verdiyi normadan kənar Xidmətləri dekompilyasiya etmək, əks mühəndislik və ya hissələrə ayırma və buna oxşar proseslər,

(iv) Xidmətlərin hər hansı hissəsini eyniləşdirmə, əks etdirmə və ya çərçivəyə salma və oxşar proseslər,

(v) Qazma, indeksləşdirmə, araşdırma və ya başqa şəkildə məlumatların çıxarılması əməliyyatı məqsədilə və ya Xidmətlərin işinə və ya funksionallığına həddən artıq yük gətirən, mane olan hər hansı proqram və ya kodu işə salmaq, istifadə etmək və oxşar proseslər,

(vi) Xidmətlərə, əlaqədar sistemlərə və ya şəbəkələrə icazəsiz giriş təmin etmək və ya pozmaq cəhdləri, oxşar proseslər

**7. ƏLAVƏ İSTİFADƏ ŞƏRTLƏRİ**

**7.1 Təhlükəsizliyə nəzarət**

7.1.1 İSTİFADƏÇİ Nəqliyyat vasitəsinin hər istifadəsindən əvvəl bu maddədə sadalanan təhlükəsizliyə nəzarət üzrə əsas yoxlamaları aparmağa borcludur: (i) təkərlərin davamlılığı, (ii) bütün əyləclərin və işıqların düzgün işləməsi, (iii) nəqliyyat vasitəsi personalının yararlılığı, (iv) kifayət qədər batareya gücü və (v) hər hansı zədə əlamətləri, qeyri-adi və ya həddindən artıq aşınma və ya digər aşkar mexaniki problemlər/texniki qulluq tələbləri.

7.1.2 İSTİFADƏÇİ hər hansı nəzərəçarpacaq vəziyyət yaranarsa, Nəqliyyat vasitəsindən istifadə etməməyi və bu vəziyyəti dərhal BİNBİN müştəri xidmətinə bildirməyi qəbul edir.

7.1.3 İSTİFADƏÇİ istifadəyə yararsız Nəqliyyat vasitəsindən istifadə etməyə başlayarsa, 2 dəqiqə ərzində onu pul ödəmədən qaytarmaq hüququna malikdir. Bu zaman sistemdən ödəniş etmədən başqa bir Nəqliyyat vasitəsini icarəyə götürə bilər. İSTİFADƏÇİ-yə yaxın yerdə və ya istifadəyə yararlı başqa Nəqliyyat vasitəsi olmazsa, İSTİFADƏÇİ-dən heç bir ödəniş alına bilməz. Bununla belə, nasaz olmasına baxmayaraq Nəqliyyat vasitəsindən istifadə edildikdə və/və ya belə vəziyyət barədə məlumat verilmədikdə, İSTİFADƏÇİ sonradan ödənişin geri qaytarılmasını tələb edə bilməz. Bundan əlavə, zədələnmiş Nəqliyyat vasitəsini təhvil alan İSTİFADƏÇİ bunu dərhal BİNBİN-ə yazılı şəkildə bildirməzsə və bu idarə etmə zamanı qəza baş verərsə, yarana biləcək hər hansı zərərə görə İSTİFADƏÇİ təklikdə məsuliyyət daşıyacaq.

**7.2 İtmə və ya oğurlanma**

Müəyyən bir Nəqliyyat vasitəsi (i) ardıcıl olaraq 24 saat ərzində geri qaytarılmazsa, (ii) GPS qurğusu istifadədən çıxarılarsa, (iii) istifadənin başa çatmasından sonra 10 dəqiqədən çox icazəsiz şəxsi mülkiyyətdə, kilidli ərazidə və ya hər hansı bir ictimaiyyətə bağlı ərazidə park edilərsə, (iv) heç bir idarəetmədə olmasa da icazəsiz üçüncü şəxs və ya hər hansı digər İSTİFADƏÇİ tərəfindən hərəkət etdirilərsə və ya (v) BİNBİN-in Nəqliyyat vasitəsinin oğurlanmış hesab edə biləcəyi hallar yaranarsa, Nəqliyyat vasitəsi itirilmiş və ya oğurlanmış hesab edilir. Ağlabatan əsaslar irəli sürülmədikdə İSTİFADƏÇİ və BİNBİN itmiş və ya oğurlanmış Nəqliyyat vasitələrinin məsuliyyətinin həmin Nəqliyyat vasitəsini sürməyi tamamlamış son İSTİFADƏÇİ-yə aid olduğunu qəbul edir. BİNBİN Nəqliyyat vasitəsinin oğurlanmış və ya itmiş olduğunu ehtimal edərsə, geri qaytarma və digər müvafiq kompensasiya və kompensasiyaların alınması və aidiyyəti orqanlara bildirilməsi də daxil olmaqla, lakin bununla məhdudlaşmayaraq, (Nəqliyyat vasitəsinin son İstifadəçisinin məlumatlı olması və ya başqa hallar nəzərdə tutulmazsa) hər cür tədbir görə bilər. İSTİFADƏÇİ Nəqliyyat vasitəsinin itirilməsi və ya oğurlanması barədə BİNBİN-ə mümkün qədər tez və dərhal məlumat verməyi qəbul edir. Tərəflər BİNBİN-in məlumat bazasındakı məlumatların mümkün mübahisədə məcburi və qəti sübut təşkil edəcəyini, eyni zamanda Mülki Prosessual Məcəllənin 193-cü maddəsinə uyğun olaraq qəti sübut hesab olunacağını qəbul edir və öhdəsinə götürür.

**7.3 Sürmə təhlükəsizliyi**

7.3.1 Müvafiq qanunvericiliyə uyğun olaraq, Nəqliyyat vasitəsinin xüsusiyyətləri nəzərə alınmaqla, qoruyucu qapaq (dəbilqə), gözü xarici təsirlərdən qoruyan və ya görməyə mane olmayacaq qoruyucu eynək, gecə sürmək üçün əks etdirici simvollu geyimlər də daxil olmaqla, lakin bunlarla məhdudlaşmayaraq, təhlükəsiz sürmə üçün lazımi avadanlıqlardan istifadə tamamilə İSTİFADƏÇİ-nin məsuliyyətinə daxildir.

7.3.2 BİNBİN bütün İSTİFADƏÇİ-lərin bədən ölçülərinə uyğun, tam oturan və istehsalçının tövsiyələrinə uyğun olaraq bağlanmış Snell, CPSC, ANSI və ya ASTM tərəfindən təsdiq edilmiş qoruyucu başlıqdan (dəbilqədən) istifadə etməyi tövsiyə edir.

7.3.3 İSTİFADƏÇİ hadisə baş verdiyi vaxt dəbilqə geyinib-geyinməməsindən asılı olmayaraq, Xidmətlərdən istifadə zamanı baş verən hər hansı xəsarət və ya ölüm hadisəsinə görə heç bir üçüncü tərəfin məsuliyyət daşımayacağını qəbul edir. İSTİFADƏÇİ qoruyucu dəbilqə və ya qoruyucu avadanlıqdan istifadə etməməklə bağlı bütün riskləri öz üzərinə götürür. İSTİFADƏÇİ bu Müqavilədə açıq şəkildə göstərilməyən əlavə təhlükəsizlik tədbirlərinə və ya xəbərdarlıqlarına ehtiyac duya bilər və onları yerinə yetirməyə borcludur.

**7.4 Nəqliyyat vasitəsinin marşrutu**

İSTİFADƏÇİ BİNBİN-in Nəqliyyat vasitəsindən istifadə etmək üçün marşrut və ya ərazi təklif etmədiyini qəbul edir və BİNBİN heç vaxt səyahətin həyata keçirildiyi ərazinin təhlükəsizliyinə zəmanət vermir. İSTİFADƏÇİ yolların, səkilərin, nəqliyyat vasitəsinin hərəkət zolaqlarının və nəqliyyat vasitəsinin marşrutlarının hava, yol hərəkəti və ya digər risklərin səyahət üçün təhlükəli ola biləcəyini əvvəlcədən bilir.

**7.5 Xidmət və istifadə ilə bağlı məhdudiyyətlər**

7.5.1. İSTİFADƏÇİ BİNBİN-in heç bir daşıma xidməti göstərən struktur olmadığı ilə razılaşır. İctimai nəqliyyat vasitələri, taksilər və piyada yolları daxil olmaqla, alternativ şəxsi və ictimai nəqliyyat variantları ictimaiyyətə və İSTİFADƏÇİ-yə təqdim olunur. BİNBİN Nəqliyyat vasitələrini yalnız alternativ olaraq təklif edir və bu xidmətdən yalnız Nəqliyyat vasitəsindən təklikdə istifadə edə bilən və bu Müqavilənin bütün tələb və şərtlərini qəbul etmiş şəxslər tərəfindən istifadə edilməsi nəzərdə tutulur.

7.5.2 BİNBİN Xidmətlərin ilin 365 günü əlçatan olmasını təmin etmək üçün hər cür səy göstərir, lakin fors-major, gözlənilməz hadisələr və ya digər hallar mane olarsa, BİNBİN bu Xidmətlərin həmişə əlçatan olmasına zəmanət vermir. Xidmətlərdən istifadə eyni zamanda Nəqliyyat vasitələrinin münasib olmasından da asılıdır. BİNBİN Xidmətlərin və Nəqliyyat vasitələrinin hər zaman əlçatan olacağına zəmanət vermir. İSTİFADƏÇİ BİNBİN tərəfindən Nəqliyyat vasitəsinin istənilən vaxt geri çağırıla biləcəyini qəbul edir.

**8. MƏHDUDİYYƏTLƏR**

İstənilən vaxt və İSTİFADƏÇİ-nin razılığı olmadan BİNBİN öz mülahizəsinə əsasən heç bir səbəb göstərmədən İSTİFADƏÇİ-nin Xidmətlərdən istifadəsini məhdudlaşdıra və ya tamamilə qarşısını ala və ya elektrik skuter icarəsi fəaliyyətinə xitam verə bilər. Bundan əlavə, müvafiq qanunvericilik çərçivəsində dövlət idarələri, təşikatları və səlahiyyətli orqanları tərəfindən qəbul edilən qərarlara əsasən elektrik skuterlərindən istifadə qadağan edildikdə və ya dayandırıldıqda, İSTİFADƏÇİ-lər nəqliyyat vasitələrindən istifadənin mümkün olmadığını, idarələri, təşkilatları və səlahiyyətli orqanları tərəfindən qəbul edilən dövlət qurumları və orqanları tərəfindən qəbul edilən qərarlara əməl etməyi qəbul edir və öhdələrinə götürürlər.

**9. ŞƏXSİ MƏLUMATLARIN QORUNMASI**

9.1 BİNBİN İSTİFADƏÇİ-lərin məxfi məlumatlarını, öz məxfiliyini qorumaq və mühafizə etmək üçün gördüyü tədbirlərlə müqayisədə məqbul səviyyədən az səy göstərmədən qorumağı və məlumatları mütləq bilməli olan səlahiyyətli işçilərlə (öz işçiləri də daxil olmaqla) məhdudlaşdırmağı qəbul edir. BİNBİN İSTİFADƏÇİ-lərin şəxsi məlumatlarını 6698 saylı Şəxsi Məlumatların Qorunması haqqında Qanuna (“ŞMQQ”) uyğun olaraq emal edir və şəxsi məlumatların emalı ilə bağlı məlumatlar Məlumatlandırma Mətnində İSTİFADƏÇİ-lərə təqdim olunur.

9.2 İSTİFADƏÇİ bu Müqaviləyə əlavə edilmiş Məlumatlandırma Mətni ilə tanış olduğunu və təsdiq etdiyini qəbul edir və bildirir.

**10. İMTİNA VƏ MƏSULİYYƏTİN MƏHDUDLAŞDIRILMASI**

SİZİN XİDMƏTLƏRDƏN İSTİFADƏ ETMƏYİNİZLƏ ƏLAQƏDAR YARANA BİLƏCƏK BÜTÜN RİSKLƏRİN QÜVVƏDƏ OLAN QANUNVERİCİLİYİN YOL VERDİYİ DƏRƏCƏDƏ SİZƏ AİD OLACAĞINI QƏBUL EDİRSİNİZ.

BİNBİN baş verə biləcək hər hansı zərər barədə xəbərdarlıq etsə də, Xidmətlərin istifadəsi ilə bağlı və ya hər hansı şəkildə bunun nəticəsi olan mənfəət itkisi, məlumat itkisi, şəxsi zədə və/yaxud ölüm və əmlaka dəyən də daxil olmaqla heç bir dolaylı, təsadüfi, xüsusi, oxşar xarakterli, cəzalandırıcı və nəticə doğuran zərər və ziyana görə məsuliyyət daşıya bilməz. BİNBİN bu cür zərər və ziyanların olma ehtimalına qarşı xəbərdarlıq etsə də aşağıdakılardan irəli gələn hər hansı zərər və ziyana, öhdəliyə və ya itkiyə görə cavabdeh hesab oluna bilməz. (i) İSTİFADƏÇİ-nin Xidmətlərdən istifadə etməsi, Xidmətlərlə əlaqəsi və ya Xidmətlərə girişi və və ya istifadəsinin mümkün olmaması, (ii) BİNBİN-in ağlabatan nəzarətindən kənar səbəblərdən yaranan performans gecikmələri və ya uğursuzluqlara görə BİNBİN məsuliyyət daşımır.

İSTİFADƏÇİ Nəqliyyat vasitəsinin təhlükəsiz hərəkətinə görə davamlı olaraq şəxsən və tamamilə məsuliyyət daşıyır. İSTİFADƏÇİ Nəqliyyat vasitəsinə yaxın vaxtlarda texniki qulluq göstərilsə də və ya elektrik skuterlər yeni kimi istifadəyə verilmiş olsa belə, xarab ola biləcəyini və bu qüsurların qəzaya, zədələnməyə, xəsarətə, qəza nəticəsində ölümə səbəb ola biləcəyini qəbul edir və bu vəziyyəti bilir.

Qanunvericiliklə icazə verilən həddə və İSTİFADƏÇİ-nin Xidmətlərdən, Nəqliyyat vasitələrindən və ya əlaqəli avadanlıqlardan hər hansı birindən istifadə etməsindən asılı olaraq, BİNBİN hər hansı bir formadaa uyğunluq zəmanəti də daxil olmaqla, açıq və ya nəzərdə tutulan heç bir zəmanət vermir. Bütün Xidmətlər, Nəqliyyat vasitələri və əlaqəli avadanlıqlar "olduğu kimi" və "mümkün olduğu qədər" təqdim olunur və onlara etibar etmək İSTİFADƏÇİ-nin öz mülahizəsindən asılıdır. İSTİFADƏÇİ hər hansı bir Xidmətdən, Nəqliyyat vasitəsindən və əlaqədar avadanlıqdan istifadə etməklə, yaralanma, İSTİFADƏÇİ-nin ölümü, əmlaka ziyan dəyməsi kimi gözlə görünən və görünməyən risk və təhlükələr daşıdığını və bu risklərin həmişə proqnozlaşdırıla bilməyəcəyini, əvvəlcədən nəzərdə tutula bilməyəcəyini bilir.

**11. FORS-MAJOR**

11.1 Fors-major termini təbii fəlakət, iğtişaş, müharibə, tətil, BİNBİN-in zəruri informasiya təhlükəsizliyi tədbirlərini görməsinə baxmayaraq, tətbiqə, vebsayta, sistemə edilən hücumlar da daxil olmaqla, lakin bunlarla məhdudlaşmamaq şərtilə BİNBİN-in ağlabatan nəzarətindən kənarda baş verən və BİNBİN-in lazımi səy göstərməsinə baxmayaraq, qarşısını ala bilməyəcəyi və/və ya qaçılmaz olan hadsələr kimi şərh ediləcək.

11.2 Fors-major hesab edilən bütün hallarda Tərəflər bu Müqavilə ilə müəyyən edilmiş istənilən öhdəliklərinin hər hansı birini gec və ya qüsurla yerinə yetirilməsi və ya yerinə yetirilməməsinə görə məsuliyyət daşımırlar.

**12. MÜBAHİSƏLƏRİN HƏLLİ**

Bu Müqavilənin tətbiqi və təfsiri ilə bağlı yaranan bütün mübahisələrin həllində Türkiyə Respublikasının qanunvericiliyi tətbiq ediləcək. Bu Müqavilə ilə əlaqədar yaranmış və ya yaranacaq hər hansı mübahisənin/anlaşmazlığın həllində İstanbul Anadolu Məhkəmələri və Məhkəmə Qərarlarının İcrası İdarələri səlahiyyətlidir.

**13. SÜBUT MÜQAVİLƏSİ**

Tərəflər bu Müqavilədən irəli gələ biləcək hər hansı mübahisələr zamanı BİNBİN-in kommersiya kitabları, kompüter qeydləri, verilənlər bazası və serverlərində saxlanılan elektron və sistem qeydləri, kommersiya mesajları, ani mesajlaşma proqramları yazışmaları, e-poçtlar, sosial media yazışmaları, məcburi, etibarlı, qəti və müstəsna sübut təşkil edəcəyini və onların qəti sübut müqaviləsi xarakterində olduğunu qəbul edir, bəyan edir və öhdəsinə götürür.

**14. İMTİNA VƏ BÖLÜNMƏ**

Tərəflərdən birinin Müqavilədə ona verilmiş hər hansı hüquqdan istifadə etməməsi və ya hüququnu həyata keçirməməsi bu hüquqdan imtina etməsi hesab olunmayacaq və ya bu hüquqdan sonradan istifadə edilməsinə və ya hüququn həyata keçirilməsinə mane olmayacaq. Bu Müqavilənin hər hansı müddəasının və ya Müqavilədə olan hər hansı ifadənin etibarsızlığı, qeyri-qanuniliyi və tətbiq oluna bilməməsi Müqavilənin qalan müddəalarının etibarlılığına və qüvvəsinə təsir göstərməyəcək.

**15. ÖTÜRMƏ VƏ MÜLKİYYƏTƏ KEÇİRMƏ**

İSTİFADƏÇİ BİNBİN-in yazılı razılığı olmadan bu Müqavilə üzrə hüquq və öhdəliklərini qismən və/və ya tamamilə üçüncü şəxslərə ötürə bilməz və onların mülkiyyətinə keçirə bilməz.

**16. RAZILAŞMA VƏ MÜQAVİLƏDƏ EDİLƏN BÜTÜN DƏYİŞİKLİKLƏR**

Bu Müqavilə Tərəflər arasında BİNBİN tərəfindən göstəriləcək xidmətlər və görüləcək işlərlə bağlı bütün razılaşma və anlaşmaları əhatə edir və Tərəflər arasında qeyd olunan xidmətlə bağlı bütün əvvəlki razılaşmaları əvəz edir və onların qüvvədən düşməsinə səbəb olur. BİNBİN istənilən vaxt, İSTİFADƏÇİ-nin razılığını almadan, birtərəfli qaydada, öz mülahizəsinə əsasən, bu Müqaviləni dəyişdirə, tənzimləyə və ya təkmilləşdirə bilər. Bu Müqavilədə edilən hər hansı düzəliş və dəyişiklikdən sonra Xidmətlərdən istifadə bu dəyişikliklərin və düzəlişlərin İSTİFADƏÇİ tərəfindən qəbul edildiyini və onun bu dəyişikliklərə görə məsuliyyət daşıdığını göstərir. İSTİFADƏÇİ edilən dəyişikliklər və qaydalar haqqında məlumatlı olmaq üçün bu Müqaviləni mütəmadi olaraq oxumalıdır. Bu Müqaviləyə hər hansı dəyişiklik edildikdə, BİNBİN veb-saytında və mobil tətbiqində bəyanat dərc edəcək. Vebsaytda və mobil tətbiqdə göstərilən rüsumlar və cərimələr bu Müqavilədə göstərilən hər hansı rüsum və cərimələri qüvvədən düşürür.

**17. MÜQAVİLƏNİN TƏFSİR EDİLMƏSİ**

Bu Müqavilə maddələrinin başlıqları Müqavilənin təfsirinə təsir göstərmir. “Və ya” sözü öz mənasından başqa məna ifadə etmir. “Daxil olmaqla” ifadəsi “daxil olmaqla, lakin bununla məhdudlaşmamaqla” deməkdir. Kontekst başqa cür tələb etmirsə, hər bir tək və ya cəmdə işlənən sözlərin hər biri tək ədədi və ya cəm ədədi bildirir. Bütün əvəzliklərə kişi, qadın və cins bildirməyən əvəzliklər daxildir.

**18. XİTAM**

Tərəflər istənilən vaxt xəbərdarlıq etmədən və iradələrini birtərəfli bildirməklə bu Müqaviləyə xitam verə bilərlər. Bu Müqaviləyə xitam verildiyi təqdirdə, Tərəflərin bir-birindən debitor borcları bu vəziyyətə təsir göstərmir. İSTİFADƏÇİ bu Müqaviləni ləğv etdikdə, BİNBİN tərəfindən təklif olunan Xidmətlərdən istifadəni dərhal dayandırmalıdır. Bununla belə, İSTİFADƏÇİ bu Müqaviləyə xitam verilənə qədər keçən müddətdə istifadəyə görə ödəniş və xərclərin BİNBİN tərəfindən toplanacağını və yuxarıda qeyd olunan digər itki və zərərlərə görə özünün məsuliyyət daşıdığını qəbul edir.

**19. LƏĞV ETMƏ VƏ GERİ QAYTARMA**

İSTİFADƏÇİ Nəqliyyat vasitəsindən istifadə zamanı baş vermiş / baş verəcək / baş verməsi ehtimal olunan texniki problemləri (Elektron-Manuel kilidlərin açıla bilməməsi, tətbiqdə nəqliyyat vasitəsinin idarə olunmağa başlaması və nəqliyyat vasitəsinin açılıb-bağlanması) [destek@BİNBİNscooters.com](mailto:destek@binbinscooters.com) ünvanından dərhal BİNBİN-ə bildirilməlidir. İSTİFADƏÇİ tərəfindən sorğu və problem haqqında göndərilən bildiriş 2 iş günü ərzində BİNBİN tərəfindən, problem texniki araşdırma aparılmasını tələb etdikdə isə 7 iş günü ərzində nəticələndirilir. Bu bildirişdə göstərilən məsələnin BİNBİN AZERBAİJAN MƏHDUD MƏSULİYYƏTLİ CƏMİYYƏTİ tərəfindən araşdırılması nəticəsində texniki nasazlığın nəqliyyat vasitəsinin özündən irəli gəldiyi müəyyən edildikdə, bildiriş verildikdən sonra ən geci 14 gün ərzində İSTİFADƏÇİ tərəfindən edilən ödənişin ləğv edilməsi və hamısının/bir hissəsinin İSTİFADƏÇİ-yə geri qaytarılması üçün lazımi tədbirlər görülür. Ödənişin qaytarılması prosesi İSTİFADƏÇİ tərəfindən ödəniş zamanı seçilən ödəniş üsulu və ödəniş aləti ilə eyni şərtlərlə təmin edilir və aidiyyəti bankın bank qanunvericiliyi və ya İSTİFADƏÇİ ilə bağlanmış müqavilədən irəli gələn geri ödənişin icra müddətindən asılı olaraq kredit kartları üzrə 2-15 gün, debet kartları üzrə 10-24 gün ərzində həyata keçirilir. Lakin İSTİFADƏÇİ BİNBİN Pulqabı Fərdi İstifadəçi Müqaviləsini təsdiqləyibsə, geri ödənişlər əvvəlcə İSTİFADƏÇİ-nin Pulqabı Hesabına hədiyyə olaraq TL ilə həyata keçiriləcək və İSTİFADƏÇİ bunun əksini tələb edərsə, BİNBİN Çağrı Mərkəzinə zəng etməsi və ya [destek@BİNBİNscooters.com](mailto:destek@binbinscooters.com) e-poçt ünvanı vasitəsilə BİNBİN-ə göndərməsi şərti ilə yuxarıda göstərilən prosedura uyğun olaraq müvafiq bank hesabına həyata keçiriləcək.

**20. CƏRİMƏLƏR**

İSTİFADƏÇİ bu Müqavilə ilə müəyyən edilmiş və/və ya mobil proqram vasitəsilə göndərilmiş qayda və qanunları pozarsa, BİNBİN İSTİFADƏÇİ-dən aşağıdakı cərimə məbləğlərini alır. İSTİFADƏÇİ bu vəziyyəti bildiyini, bu Müqavilənin müddəalarına və hüquqi şərtlərə uyğun olaraq hərəkət edəcəyini, əks halda, aşağıda göstərilən cərimə məbləğlərinin BİNBİN tərəfindən Ödəniş Alətlərindən alınacağını, alına bilmədikdə, BİNBİN-in ilk tələbi ilə bu məbləği ödəyəcəyini, əks halda, BİNBİN tərəfindən müqavilənin pozulması nəticəsində dəymiş zərərin ödənilməsi hüququ ilə yanaşı, cərimə məbləğinin qanuni yollarla tələb ediləcəyini və alınacağını bildiyini qəbul edir, bəyan edir və öhdəsinə götürür,

(i) İSTİFADƏÇİ tərəfindən vurulan zərərlər - 4.000.00 TL-yə qədər müəyyən ediləcək təmir haqqı,

(ii) Nəqliyyat vasitəsinin oğurlanması və/və ya itirilməsi - Skuterin qiyməti olaraq 20.000.00 TL,

(iii) Birdən çox şəxsin Nəqliyyat vasitəsindən istifadə etməsi - 300.00 TL

(iv) Park etmə qaydalarına zidd park etmə (qısa dirək, yanğın hidrantı pontonu, dar səki, jalüz, zibil konteyneri və əlillər üçün ayrılmış yollarda park etmə, Nəqliyyat vasitəsinin öz-özünə kilidlənməsi və ya Nəqliyyat vasitəsinin başqa bir Nəqliyyat vasitəsinə bağlanması və s.) - 30.00 TL

(v) əlillər üçün nəzərdə tutulmuş yollarda və ya nişanlarda park etmə - 250.00 AZN

(vi) BİNBİN-dən təyin olunmuş ərazidən kənarda istifadə və BİNBİN-i ərazidən kənarda saxlama - 30.00 AZN

(vii) Nəqliyyat vasitəsini ictimaiyyət üçün açıq olmayan və ya özəl mülkiyyət ərazisində park etmə - 200.00 TL

(viii) Nəqliyyat vasitəsi ilə ictimai nəqliyyata minmək - 500.00 TL

(ix) Nəqliyyat vasitəsinin şəxsi avtomobillə daşınması - 500.00 TL

(x) BİNBİN-in hesab sahibindən başqa şəxs tərəfindən istifadəsi və ya İSTİFADƏÇİ Hesabı ilə bağlı natamam, səhv və həqiqətə uyğun olmayan məlumatların verilməsi - 300.00 TL

(xi) Nəqliyyat vasitəsinin hər hansı bir formada itirilməsi (dənizə düşmə və s.); Skuterin qiyməti olan - 20.000.00 TL,

(xii) Maksimum icarə müddətlərinin keçilməsi - 500.00 TL

(xiii) Sürmə başa çatdıqda ardıcıl olaraq üç dəfə qeyri-qanuni fotoşəkil çəkilməsi - 50.00 TL-yə qədər.

Bu maddədə tənzimlənən cərimələrin yığılması BİNBİN-in əlavə əməliyyat xərcləri və cərimə məbləğindən çox olan zərərləri tələb etmək hüququna mane olmayacaq və BİNBİN-in bu Müqavilənin və/və ya qanunların pozulması nəticəsində yarana biləcək bütün hüquq və cəza hüquqları və alacaq tələbi hüququ qorunur. Səhv bir qərarın verildiyini düşünürsünüzsə, əsaslandırılmış və izahlı mətnlə [destek@BİNBİNscooters.com](mailto:destek@binbinscooters.com) ünvanına e-poçt göndərin.

**21. BİLDİRİŞ ÜNVANLARI**

BİNBİN Xidmətlər vasitəsilə ümumi bildiriş kimi e-poçt ünvanınıza e-poçt, mobil tətbiq vasitəsilə və ya Hesabınızda göstərilən ünvana yazılı şəkildə bildiriş göndərə bilər. Tərəflər 3 (üç) gün ərzində cari elektron poçtlarında olan dəyişikliklər barədə qarşı tərəfə yazılı məlumat verməzsə, əvvəlki e-poçtlara edilən sorğuların etibarlı olacağını və onlara yönləndirilmiş hesab ediləcəyini qəbul edirlər. Siz [destek@BİNBİNscooters.com](mailto:destek@binbinscooters.com) ünvanına e-poçt göndərməklə BİNBİN ilə əlaqə saxlaya bilər və bildiriş göndərə bilərsiniz.

**22. İSTİFADƏÇİNİN QƏBUL BƏYANATI**

İSTİFADƏÇİ bu Müqavilənin bütün maddələri, müddəaları və şərtləri ilə tanış olduğunu, başa düşdüyünü, qəbul etdiyini və özü haqqında verdiyi məlumatların düzgünlüyünü təsdiq etdiyini, Müqavilənin hüquqi və məcburi təsirləri haqqında tam məlumatlı olduğunu bəyan edir, qəbul edir və öhdəsinə götürür. İSTİFADƏÇİ qanuni hüquqlarının və müraciət üsullarının İmtina və Məsuliyyətin Məhdudlaşdırılması çərçivəsində məhdudlaşdırıldığını qəbul edir. İSTİFADƏÇİ Nəqliyyat vasitəsindən istifadə qaydaları ilə tanış olduğunu və Nəqliyyat vasitəsini idarə etmək üçün kifayət qədər səriştəli və fiziki və/yaxud psixoloji tələblərə cavab verdiyini bəyan edir və öhdəsinə götürür. İSTİFADƏÇİ Yaşının 15 və daha yuxarı olduğunu, qaydalara əsasən tələb olunan təhlükəsizlik tədbirlərini görəcəyini, başqa sərnişinlə Nəqliyyat vasitəsinə minməyəcəyini, bütün yol hərəkəti qaydalarına əməl edəcəyini və Nəqliyyat vasitəsindən bütün riskləri qəbul etmək idarə edəcəyini təsdiq və qəbul edir. İSTİFADƏÇİ bu Müqaviləni təsdiqləməklə Xidmətlərə giriş və istifadəni, bu Müqavilə ilə müəyyən edilmiş şərtlərlə tanış olduğunu, başa düşdüyünü və qəbul etdiyini bunlardan imtina etmək hüququ olmadan qəbul edir, bəyan edir və öhdəlik götürür.

**23. QÜVVƏDƏ OLMA**

Bu Müqavilənin bütün müddəa və şərtləri İSTİFADƏÇİ tərəfindən elektron qaydada təsdiq olunmaqla qəbul edilmişdir və İSTİFADƏÇİ qeydiyyat formasını doldurduqdan sonra qeyri-müəyyən müddətə qüvvədə olacaq.

BİNBİN bu Müqavilədə hər hansı dəyişiklik edilərsə, yeni şərtləri cari tarixlə eyni linkdə dərc edəcək. Dəyişiklik edilmiş cari Müqavilə dərc edildiyi andan etibarlı və qüvvədə olacaq, bütün mövcud və ya yeni İSTİFADƏÇİLƏR bu yenilənmiş Müqavilənin şərt və müddəalarına tabe olacaq. Bu cür bildirişdən sonra Xidmətlərə çıxışınıza və ya Xidmətlərdən istifadəyə davam etməyiniz dəyişiklik edilmiş şərtlərə tabe olmağı qəbul etdiyiniz mənasına gəlir.

Son düzəliş 29.01.2022-ci tarixdə edilmişdir.